**infrastruktūras attīstībai ParedzētĀ FINANSĒJUMA**

**aprēķināšanas, kontroles un pārskatīšanas,**

**pārmaksas novēršanas un atmaksāšanas kārtība**

1. Eiropas Savienības (turpmāk – ES) fondu darbības programmas „Izaugsme un nodarbinātība” specifiskā atbalsta mērķa „Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” *vai* specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" (turpmāk – ES fonda aktivitāte) (*norāda atbilstošo atbalsta mērķi*) ietvaros IZPILDĪTĀJAM ir piešķirts atbalsts veselības aprūpes infrastruktūras attīstībai.
2. IZPILDĪTĀJS apņemas ievērot normatīvajos aktos par ES fonda aktivitātēm noteiktās prasības.
3. IZPILDĪTĀJAM ir pienākums:
	1. skaidri nodalīt valsts apmaksāto veselības aprūpes pakalpojumu sniegšanu no citu darbību veikšanas;
	2. par valsts apmaksāto veselības aprūpes pakalpojumu sniegšanu gūtos ienākumus izmantot, lai segtu tikai tās izmaksas, kas saistītas ar valsts apmaksāto veselības aprūpes pakalpojumu sniegšanu;
	3. nodrošināt infrastruktūras, kurai sniegts atbalsts valsts apmaksāto veselības aprūpes pakalpojumu sniegšanai un citu darbību veikšanai, darba laika uzskaiti.
4. Specifiskā atbalsta apmēru aprēķina atbilstoši normatīvajos aktos par ES fonda aktivitātēm noteiktajai aprēķināšanas kārtībai.
5. Specifiskā atbalsta izlietošanas kontroli, pārskatīšanu, pārmaksas novēršanu un atmaksāšanu nodrošina atbilstoši normatīvajos aktos par ES fonda aktivitātēm noteiktajai kārtībai attiecībā uz gadījumiem, kad konstatēta pārmērīga kompensācija.
6. Atbilstoši normatīvajos aktos par ES fonda aktivitātēm noteiktajai infrastruktūras izmantošanas proporcijas noteikšanas kārtībai un nosacījumiem, IZPILDĪTĀJAM ir tiesības pieprasīt no citām ārstniecības iestādēm maksu par attīstītas infrastruktūras īri, kas nepārsniedz attiecīgās infrastruktūras uzturēšanas izmaksas, atskaitot amortizācijas un attīstības izmaksas, kas finansētas no publiskā avota finansējuma, un saprātīgas peļņas summu, kuru nosaka kā peļņas attiecību pret apgrozījumu par periodu N-4 gada līdz N-2 gada veselībā un sociālajā aprūpē, ņemot vērā, ka iepriekšējais gads ir N-1 (piemēram, 2016.gada saprātīgās peļņas aprēķināšanai izmanto datus par periodu no 2012.gada (N-4) līdz 2014.gadam (N-2)).
7. Šajā Līguma pielikumā noteiktā kārtība un pienākumi attiecas tikai uz specifisko atbalstu.